Diari Oficial de la Generalitat Valenciana


Sumari del DOGV 5208, del 28-02-2006 (2006/1846)

ACORD de 15 de novembre de 2005,de la Comissió Territorial d'Urbanisme de València, relatiu al Pla parcial de millora de la UE R 11 i R 12 d'Alcàsser.
------------------------------------------------------------------------------------------------------------------------------------------------------

### Dades del document

Número de DOGV
:   5208

Data del DOGV
:   28-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1846


Data del document
:   15-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcàsser
    * pla d'urbanisme

ACORD de 15 de novembre de 2005,de la Comissió Territorial d'Urbanisme de València, relatiu al Pla parcial de millora de la UE R 11 i R 12 d'Alcàsser. [2006/X1846]  
En relació amb l'expedient remés per l'Ajuntament d'Alcàsser referit al Pla parcial de millora de la UE R 11 i R 12 d'aquest municipi, es ressalten els següents antecedents i fonaments jurídics:  
Antecedents  
U. El projecte es va sotmetre a informació pública per mitjà del procediment simplificat previst en l'article 48 de la LRAU, previ depòsit d'una còpia del programa a l'Ajuntament. Una vegada transcorregut el corresponent període d'exposició pública (DOGV núm. 4469, de data 28 de març de 2003 i anunci en el diari El Mundo de 14 de març de 2003), sobre el projecte va recaure acord plenari d'aprovació provisional en data 10 de novembre de 2004, en el qual es va desestimar una de les dos al·legacions presentades.  
Dos. La documentació remesa inclou Programa d'actuació integrada, Pla parcial .que consta de memòria informativa, memòria justificativa, normes urbanístiques i plànols. i Projecte d'urbanització.  
Tres. En data 24 de gener de 2005, va entrar en aquest Servei Territorial d'Urbanisme la documentació del Pla parcial de millora de la unitat d'execució denominada R 11 i R 12.   
quatre. El projecte té com a objecte la fusió de les unitats d'execució R 11 i R 12 de sòl urbanitzable detallat, delimitades des del mateix Pla general d'Alcàsser, que comprenen una superfície total de 49.319 m² i estan ubicades al sud-oest del nucli urbà.   
Per a això es proposa un pla parcial de millora .dins de l'alternativa tècnica d'un programa d'iniciativa privada, desenvolupat per l'empresa Deurbal 5, SL, que en essència redelimita dos unitats d'execució en una única com a conseqüència de l'exclusió d'un edifici consolidat, per l'ajustament a la situació actual dels terrenys, ja que l'execució simultània i conjunta de les dues unitats garantix l'obertura dels vials necessaris i la connexió de part de les parcel·les edificables de la UE R 12, que d'una altra manera quedarien sense l'àmbit viari urbanitzat.  
Els límits del sector són els següents: al nord carrer Portal de la Muntanya, al sud límit del sòl urbà i unitat d'execució núm. 13, a l'est limita amb el límit del sòl urbà i a l'oest amb el límit del sòl no urbanitzable.  
Les fitxes de gestió de les unitats d'execució R 11 i R 12 vigents són les següents:  
La superfície total de les unitats d'execució passaria dels 49.319 m² previstos pel PGOU a ser 45.780,77 m² i l'aprofitament tipus s'incrementa sensiblement 1,254 m²t/m²s, i es considera el mig de les dos unitats a 1,266 m²t/m²s. Es manté la xarxa primària viària definida en el Pla general, urbanitzant-se la continuació de l'avinguda Artal de Foces i el vial en projecte núm. 3 que servix de ronda exterior del municipi. La resta de vials, també previstos en el planejament general, pertanyen a la xarxa secundària i el seu traçat conforma les futures illes edificables. Amb l'actuació es completa la urbanització dels carrers Moreria, Dr. Moliner i Godofred Hernández que està pendent d'executar.  
Les modificacions preteses es concreten de forma comparativa amb el planejament vigent en la taula següent:  
Cinc. Durant la tramitació de l'expedient s'han sol·licitat informes als organismes següents:  
. En data 18 de febrer de 2005, es van sol·licitar informes a la Divisió de Carreteres (DG d'Obres Públiques) de la Conselleria d'Infraestructures i Transport, a la Demarcació de Carreteres de l'Estat del Ministeri de Foment i al Servei de Vies i Obres de la Diputació de València.  
. En data 18 de febrer de 2005, es va sol·licitar a l'Ajuntament d'Alcàsser la remissió d'un exemplar més del projecte visat, comunicant-li la sol·licitud dels informes anteriorment citats.  
. El 6 d'abril de 2005, es va rebre ofici de la Divisió de Carreteres de la DG d'Obres Públiques en sentit desfavorable, amb el següent tenor literal:  
«Primer. No s'ha respectat la zona de protecció de l'autovia A-7 (bypass) que és de 50 metres des de l'aresta exterior de la calçada, no es permetrà una altra qualificació que no siga espai lliure de reserva viària, i l'únic ús compatible de la qual serà l'enjardinament.  
Segon. No s'han previst les mesures necessàries per a evitar l'impacte del soroll sobre les activitats que s'han d'implantar en aquestes unitats d'execució».  
. El 15 d'abril de 2005 es va rebre ofici de Carreteres del Ministeri de Foment en què s'emetia informe favorable al projecte referenciat, supeditat al compliment per part de l'Ajuntament d'Alcàsser dels punts següents;  
«1r. La línia límit d'edificació s'ha de situar a 50 metres mesurats perpendicularment a l'aresta exterior de la calçada de l'autovia A7-E15.  
2n. No s'autoritzen nous accessos a la xarxa de carreteres de l'Estat.  
3r. S'han d'excloure de l'àmbit de l'actuació urbanística els terrenys pertanyents al Ministeri de Foment, en el cas que estiguen afectats per aquesta.   
4t. S'ha de remetre a aquest Servei de Conservació i Explotació el Projecte d'urbanització del Pla parcial, per al compliment del que preveu l'art. 94 del vigent Reglament general de carreteres (BOE de 23.09.94)».  
. Amb data 2 de novembre de 2005, es rep informe de la Direcció General de Transports del següent tenor literal:  
.Vista la documentació que forma part del dit expedient, cal assenyalar la conveniència d'incloure en el vial perimetral la continuïtat del vial no motoritzat (VNM) Picassent-Alcàsser, el projecte del qual està actualment en redacció en la Direcció General de Transports, Ports i Costes..  
Sis. Amb data 29 de març de 2005 van entrar en aquest Servei Territorial tres exemplars visats i diligenciats del Pla parcial de millora de la unitat d'execució R-11 i R-12.  
Set. Alcàsser compta amb PGOU aprovat definitivament per la Comissió Territorial d'Urbanisme en data 28 de maig de 1997.   
Huit. La Comissió Informativa de la Comissió Territorial d'Urbanisme de València, en la sessió del 8 de novembre de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant, LRAU).  
Segon. La documentació està completa, a l'efecte del compliment del que han preceptuat els articles 27 i 28 de la LRAU, i 64 i següents del Reglament de planejament de la Comunitat Valenciana aprovat per Decret 201/1998, de 15 de desembre, del Govern Valencià (d'ara endavant, RPCV).  
Tercer. El projecte presentat proposa, principalment, la fusió de les unitats d'execució R 11 i R 12 previstes en el Pla general vigent en una única, adequant la seua delimitació a l'exclusió d'un edifici consolidat i amb l'àmbit viari urbanitzat, a una nova configuració de determinades parcel·les edificables de la zona d'habitatges adossats i a l'estat actual dels terrenys. Es justifica la redelimitació de l'àmbit i la seua fusió en una única unitat, per ser més convenient l'execució simultània d'ambdós, ja d'una altra manera alguns solars resultants de la unitat d'execució R-12 quedarien inedificables per no comptar amb l'àmbit viari inclòs en la dita unitat. Aquesta actuació cal enquadrar-la en els supòsits previstos per als plans parcials de millora, als quals es referixen els articles 80 i següents del Reglament de planejament de la Comunitat Valenciana.  
Les determinacions contingudes en el Pla parcial de millora referenciat, es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU.  
Quart. Respecte de l'ordenació detallada cal fer les apreciacions següents:  
Els estàndards aplicables a sectors residencials de sòl urbanitzable sense ordenació detallada, es resumixen en la taula següent:  
 RPCV PP MILLORA   
SD 32.275,44 m² 26.856,45 m²   
SD-RV-AV 19.227,92 m² 5.862,59 m²   
ZV 8.240,54 m² 4.242,60 m²   
EQ 10.987,38 m² 1.619,99 m²   
RV+AV 13.047,52 m² 20.993,86 m²   
Atés que s'intervé sobre una zona de vora immediata al sòl urbà, en aplicació de l'article 16 de l'annex al RPCV, es justifica la minoració parcial de la reserva de dotacions publiques, en concret de zones verdes i d'equipaments exigida amb caràcter general per al sòl urbanitzable, atés que es tracta d'una actuació que completa la trama urbana existent, servix de continuïtat i de rematada del sòl urbà del municipi.   
Sense perjudici de la justificació d'estàndards que fa l'expedient es remet al Pla general vigent, cal argumentar que la càrrega de xarxa viària que té aquesta actuació és molt superior a la que seria exigible, conforme a l'article 4 de l'annex en el RPCV, cas que es tracte d'un sector residencial de sòl urbanitzable sense ordenació detallada.  
Així mateix, l'expedient de referència no incrementa l'aprofitament lucratiu d'aquest sòl pel que no es desvirtua l'equilibri del Pla general respecte a la qualitat i proporció de les dotacions públiques del municipi.  
2. Les zones verdes se situen en dos espais, un situat en l'extrem sud del sector juntament amb les futures illes de cases edificables, i un altre en una zona consolidada d'habitatges i sense espais lliures. L'equipament (educativocultural), destinat a un nou centre educatiu, s'ubica en el centre del sector, atés que aquest emplaçament és el més adequat atesa l'ordenació existent en els terrenys confrontants.  
3. Es manté el traçat viari del Pla general, a fi de donar continuïtat a la trama viària del sòl urbà confrontant, es garantix amb l'execució de l'actuació la urbanització completa de l'àmbit d'actuació i la seua connexió amb la xarxa existent. L'amplària mínima del viari és de 12 m.  
4. El nombre de plantes es manté el previst en el Pla general per a cada tipologia edificatòria, que serà de 5 plantes per a la zona d'eixample i de 3 per a la d'habitatges adossats, es permet en ambdós l'ús comercial en planta baixa.  
No resulta exigible el compliment de l'informe de carreteres de la Conselleria d'Infraestructures perquè no es modifica l'ordenació detallada, aprovada des del Pla general.  
Cinqué. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans parcials modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.   
Amb aquest fonament legal, la Comissió Territorial d'Urbanisme, en sessió celebrada el 15 de novembre de 2005, acorda:  
Aprovar definitivament el Pla parcial de millora de la unitat d'execució R 11 i R 12, amb la condició de complir les condicions contingudes en els informes de la Demarcació de Carreteres del Ministeri de Foment i de la Direcció General de Transports.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Si és el cas, les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de recepció de la present notificació. L'esmentat article 44 de la Llei 29/1998 establix literalment.  
«Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada».  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la notificació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que puga exercir qualsevol altre recurs o acció que es crega oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 15 de novembre de 2005.. El secretari de la Comissió Territorial d'Urbanisme: Álvaro Aleixandre Ortí.